CELEX: 62013TN0150
Language: lv
Date: 2013-03-11 00:00:00
Title: Lieta T-150/13: Prasība, kas celta 2013. gada 11. martā — Ziegler Relocation /Komisija

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 147/22
            
         Prasība, kas celta 2013. gada 11. martā — Ziegler Relocation/Komisija
   (Lieta T-150/13)
   2013/C 147/40
   Tiesvedības valoda — franču
   
      Lietas dalībnieki
   
   
      Prasītājs: Ziegler Relocation SA (Brisele, Beļģija) (pārstāvji — J.-F. Bellis, M. Favart un A. Bailleux, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               apvienot šo lietu ar lietu T-539/12;
            
         
               —
            
            
               atzīt šo prasību par pieņemamu un pamatotu;
            
         
               —
            
            
               atzīt, ka Eiropas Savienībai ir iestājusies ārpuslīgumiskā atbildība pret prasītāju;
            
         
               —
            
            
               piespriest Eiropas Savienībai samaksāt prasītājai EUR 112 872,50 gadā no 2008. gada 11. marta, šai summai pieskaitot procentus līdz pilnīgai samaksai;
            
         
               —
            
            
               piespriest Eiropas Savienības atlīdzināt tiesāšanās izdevumus šajā instancē.
            
         
      Pamati un galvenie argumenti
   
   Zaudējumi, kurus prasītāja lūdz atlīdzināt Eiropas Savienībai, ir saistīti ar negūto peļņu, ko, pēc prasītājas domām, esot izraisījusi Komisijas 2008. gada 11. marta lēmuma lietā COMP/38/543 — Starptautiskie pārcelšanās pakalpojumi, pieņemšana, jo prakse, ka Eiropas Savienības ierēdņi pieprasa fiktīvās tāmes pārcelšanās ietvaros, kuru izmaksas tiek atlīdzinātas saskaņā ar Eiropas Savienības Civildienesta noteikumiem, neesot beigusies. Prasītājas atteikšanās labvēlīgi atbildēt uz šādiem pieprasījumiem esot izraisījusi to, ka tā ir izstumta no attiecīgajiem tirgiem, līdz ar ko tā sniedz vienīgi ierobežotu daudzumu pārcelšanās pakalpojumu Eiropas iestāžu ierēdņiem. Tādējādi Eiropas Savienības rūpības pienākuma neizpilde esot prasītājai radušos zaudējumu cēlonis.